Κοστίν Λάζαρ

Ο Κοστίν Λάζαρ (Βουκουρέστι, 24 Απριλίου 1981) είναι Ρουμάνος πρώην διεθνής ποδοσφαιριστής, ο οποίος αγωνιζόταν στη θέση του αριστερού μέσου.

Καριέρα

Ραπίντ Βουκουρεστίου 
Ο Λάζαρ ξεκίνησε την καριέρα του από τη Σπόρτουλ Στουντεντέσκ και μεταγράφηκε στη Ραπίντ Βουκουρεστίου το καλοκαίρι του 2006. Τον Μάρτιο του 2009, ενεπλάκη σε ένα περιστατικό στη διάρκεια του οποίου, θεωρήθηκε ότι είχε δεχθεί αντικανονικό μαρκάρισμα εντός της μεγάλης περιοχής από τον Αλεξάντρου Μπουρτσεάνου της Οτελούλ. Ο Λάζαρ, επιμένοντας ότι το μαρκάρισμα που είχε δεχτεί ήταν απολύτως καθαρό, αρνήθηκε να εκτελέσει το πέναλτι επαναφέροντας στον αγώνα την μπάλα, την οποία ο συμπαίκτης του Οβίντιου Ερέα, στη συνέχεια, πέταξε σε άουτ.

ΠΑΟΚ 
Στις 21 Ιούλιο του 2011, ο Λάζαρ υπέγραψε συμβόλαιο συνεργασίας τριετούς διάρκειας με τον ΠΑΟΚ καθώς επιλέχτηκε από τον προπονητή της ομάδας Λάζλο Μπόλονι. Σύντομα καθιερώθηκε ως ένας σημαντικός για την ομάδα παίκτης, παρά το γεγονός ότι είχε αγωνιστεί σε μόλις πέντε αναμετρήσεις μαζί της. Στις 25 Μαρτίου, σε μια αναμέτρηση απέναντι στην Κέρκυρα, ο Λάζαρ πέτυχε δύο τέρματα, βοηθώντας την ομάδα του να φτάσει στη νίκη με τελικό σκορ 4-0.

Παναιτωλικός 
Τον Ιανουάριο του 2015 συμφώνησε να συνεχίσει την καριέρα του στον Παναιτωλικό, όπου παρέμεινε για ένα εξάμηνο.

Ηρακλής 
Το καλοκαίρι του 2015 ήρθε σε συμφωνία με τον Ηρακλή Θεσσαλονίκης, όπου παρέμεινε για έναν χρόνο. 

Τον Δεκέμβριο του 2016 ανακοίνωσε την αποχώρησή του από την ενεργό δράση.

Παραπομπές

Εξωτερικοί Σύνδεσμοι 

 Το προφίλ του Κοστίν Λάζαρ στο soccerway
 Βιογραφικό του Κοστίν Λάζαρ στο Onsports.gr
 Υπέγραψε στον ΠΑΟΚ ο Ρουμάνος μέσος Λάζαρ

Ρουμάνοι ποδοσφαιριστές
Μέσοι ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Ραπίντ Βουκουρεστίου
Ποδοσφαιριστές Παναιτωλικού
Ποδοσφαιριστές ΠΑΟΚ
Ποδοσφαιριστές Ηρακλή Θεσσαλονίκης
Ποδοσφαιριστές Εθνικής Ρουμανίας
Ποδοσφαιριστές ΦΚ Σπόρτουλ Στουντεντέσκ
Ρουμάνοι ποδοσφαιριστές στο εξωτερικό